CELEX: 62009CA0234
Language: et
Date: 2010-07-15 00:00:00
Title: Kohtuasi C-234/09: Euroopa Kohtu (kolmas koda) 15. juuli 2010 . aasta otsus (Vestre Landsret-Taani-eelotsusetaotlus) — Skatteministeriet versus DSV Road A/S (Ühenduse tolliseadustik — Määrus (EMÜ) nr 2913/92 — Artikli 204 lõike 1 punkt a — Määrus (EMÜ) nr 2454/93 — Artikkel 859 — Välistransiidiprotseduur — Volitatud kaubasaatja — Tollivõla tekkimine — Transiididokument olematule kaubale)

11.9.2010   
            
            
               ET
            
            
               Euroopa Liidu Teataja
            
            
               C 246/9
            
         Euroopa Kohtu (kolmas koda) 15. juuli 2010. aasta otsus (Vestre Landsret-Taani-eelotsusetaotlus) — Skatteministeriet versus DSV Road A/S
   (Kohtuasi C-234/09) (1)
   
   (Ühenduse tolliseadustik - Määrus (EMÜ) nr 2913/92 - Artikli 204 lõike 1 punkt a - Määrus (EMÜ) nr 2454/93 - Artikkel 859 - Välistransiidiprotseduur - Volitatud kaubasaatja - Tollivõla tekkimine - Transiididokument olematule kaubale)
   2010/C 246/14
   Kohtumenetluse keel: taani
   
      Eelotsusetaotluse esitanud kohus
   
   Vestre Landsret
   
      Põhikohtuasja pooled
   
   
      Hageja: Skatteministeriet
   
      Kostja: DSV Road A/S
   
      Ese
   
   Eelotsusetaotlus — Vestre Landsret — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307), artikli 1, artikli 4 punktide 9 ja 10, artiklite 92 ja 96 ning artikli 204 lõike 1 punkti a tõlgendamine — Volitatud kaubasaatja, kes sisestas uude arvutipõhisessee transiidisüsteemi NCTS ekslikult ühe veose kohta kaks deklaratsiooni, andes seega ühele veosele kaks eraldi liikumise viitenumbrit — Tollivõla tekkimine selle tõttu, et ühenduse välistransiidiprotseduuri ei olnud võimalik kauba sihtkoha tolliasutusele esitamisega lõpetada — Deklareeritud kauba, mida tegelikult ei ole olemas, tollimaksuga maksustamine
   
      Resolutsioon
   
   Nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, muudetud Euroopa Parlamendi ja nõukogu 13. aprilli 2005. aasta määrusega (EÜ) nr 648/2005) artikli 204 lõike 1 punkti a tuleb tõlgendada selliselt, et seda ei kohaldata niisuguse olukorra suhtes nagu põhikohtuasjas käsitletav, kus volitatud kaubasaatja algatas eksimuse tõttu ühe ja sama kauba suhtes kaks välistransiidiprotseduuri, kuna olematut kaupa puudutav üleliigne transiidiprotseduur ei saa nimetatud sätte alusel tollivõlga tekitada.
   
      (1)  ELT C 205, 29.8.2009.